Ericu950/Stoicheia-meter-silver huggingface dataset:
ἀθηναῖοι δὲ κατὰ τάχος καὶ ἀξυγκροτήτοις πληρώμασιν ἀναγκασθέντες χρήσασθαι , οἷα πόλεώς τε στασιαζούσης καὶ περὶ τοῦ μεγίστου ἐν τάχει βουλόμενοι βοηθῆσαι  Εὔβοια γὰρ αὐτοῖς ἀποκεκλῃμένης τῆς Ἀττικῆς πάντα ἦν  , πέμπουσι Θυμοχάρη στρατηγὸν καὶ ναῦς ἐς Ἐρετρίαν , ὧν ἀφικομένων ξὺν ταῖς πρότερον ἐν Εὐβοίᾳ οὔσαις ἓξ καὶ τριάκοντα ἐγένοντο .
καὶ εὐθὺς ναυμαχεῖν ἠναγκάζοντο ·
ὁ γὰρ Ἀγησανδρίδας ἀριστοποιησάμενος ἐκ τοῦ Ὠρωποῦ ἀνήγαγε τὰς ναῦς ·
ἀπέχει δὲ μάλιστα ὁ Ὠρωπὸς τῆς τῶν Ἐρετριῶν πόλεως θαλάσσης μέτρον ἑξήκοντα σταδίους .
ὡς οὖν ἐπέπλει , εὐθὺς ἐπλήρουν καὶ οἱ Ἀθηναῖοι τὰς ναῦς , οἰόμενοι σφίσι παρὰ ταῖς ναυσὶ τοὺς στρατιώτας εἶναι ·
οἱ δὲ ἔτυχον οὐκ ἐκ τῆς ἀγορᾶς ἄριστον ἐπισιτιζόμενοι  οὐδὲν γὰρ ἐπωλεῖτο ἀπὸ προνοίας τῶν Ἐρετριῶν  , ἀλλ ἐκ τῶν ἐπ ἔσχατα τοῦ ἄστεως οἰκιῶν , ὅπως σχολῇ πληρουμένων φθάσειαν οἱ πολέμιοι προσπεσόντες καὶ ἐξαναγκάσειαν τοὺς Ἀθηναίους οὕτως ὅπως τύχοιεν ἀνάγεσθαι .
σημεῖον δὲ αὐτοῖς ἐς τὸν Ὠρωπὸν ἐκ τῆς Ἐρετρίας , ὁπότε χρὴ ἀνάγεσθαι , ἤρθη .
διὰ τοιαύτης δὴ παρασκευῆς οἱ Ἀθηναῖοι ἀναγαγόμενοι καὶ ναυμαχήσαντες ὑπὲρ τοῦ λιμένος τῶν Ἐρετριῶν ὀλίγον μέν τινα χρόνον ὅμως καὶ ἀντέσχον , ἔπειτα ἐς φυγὴν τραπόμενοι καταδιώκονται ἐς τὴν γῆν .
καὶ ὅσοι μὲν αὐτῶν πρὸς τὴν πόλιν τῶν Ἐρετριῶν ὡς φιλίαν καταφεύγουσι , χαλεπώτατα ἔπραξαν φονευόμενοι ὑπ αὐτῶν ·
οἳ δὲ ἐς τὸ τείχισμα τὸ ἐν τῇ Ἐρετρίᾳ , ὃ εἶχον αὐτοί , περιγίγνονται καὶ ὅσαι ἐς Χαλκίδα ἀφικνοῦνται τῶν νεῶν .
λαβόντες δὲ οἱ Πελοποννήσιοι δύο καὶ εἴκοσι ναῦς τῶν Ἀθηναίων καὶ ἄνδρας τοὺς μὲν ἀποκτείναντες , τοὺς δὲ ζωγρήσαντες τροπαῖον ἔστησαν .
καὶ ὕστερον οὐ πολλῷ Εὔβοιάν  τε  ἅπασαν ἀποστήσαντες πλὴν Ὠρεοῦ  ταύτην δὲ αὐτοὶ Ἀθηναῖοι εἶχον  καὶ τ ἆλλα τὰ περὶ αὐτὴν καθίσταντο .
τοῖς δὲ Ἀθηναίοις ὡς ἦλθε τὰ περὶ τὴν Εὔβοιαν γεγενημένα , ἔκπληξις μεγίστη δὴ τῶν πρὶν παρέστη .
οὔ τε γὰρ ἡ ἐν τῇ Σικελίᾳ ξυμφορά , καίπερ μεγάλη τότε δόξασα εἶναι , οὔ τε ἄλλο οὐδέν πω οὕτως ἐφόβησεν .
ὅπου γὰρ στρατοπέδου τε τοῦ ἐν Σάμῳ ἀφεστηκότος ἄλλων τε νεῶν οὐκ οὐσῶν οὐ δὲ τῶν ἐσβησομένων αὐτῶν τε στασιαζόντων καὶ ἄδηλον ὂν ὁπότε σφίσιν αὐτοῖς ξυρράξουσι , τοσαύτη ἡ ξυμφορὰ ἐπεγεγένητο , ἐν ᾗ ναῦς τε καὶ τὸ μέγιστον Εὔβοιαν ἀπωλωλέκεσαν , ἐξ ἧς πλείω ἢ τῆς Ἀττικῆς ὠφελοῦντο , πῶς οὐκ εἰκότως ἠθύμουν 0 ;
μάλιστα δ αὐτοὺς καὶ δι ἐγγυτάτου ἐθορύβει , εἰ οἱ πολέμιοι τολμήσουσι νενικηκότες εὐθὺ σφῶν ἐπὶ τὸν Πειραιᾶ ἐρῆμον ὄντα νεῶν πλεῖν ·
καὶ ὅσον οὐκ ἤδη ἐνόμιζον αὐτοὺς παρεῖναι .
ὅπερ ἄν , εἰ τολμηρότεροι ἦσαν , ῥᾳδίως ἂν ἐποίησαν , καὶ ἢ διέστησαν ἂν ἔτι μᾶλλον τὴν πόλιν ἐφορμοῦντες ἤ , εἰ ἐπολιόρκουν μένοντες , καὶ τὰς ἀπ Ἰωνίας ναῦς ἠνάγκασαν ἂν καίπερ πολεμίας οὔσας τῇ ὀλιγαρχίᾳ τοῖς σφετέροις οἰκείοις καὶ τῇ ξυμπάσῃ πόλει βοηθῆσαι 0 ·
καὶ ἐν τούτῳ Ἑλλήσποντός τε ἂν ἦν αὐτοῖς καὶ Ἰωνία καὶ αἱ νῆσοι καὶ τὰ μέχρι Εὐβοίας καὶ ὡς εἰπεῖν ἡ Ἀθηναίων ἀρχὴ πᾶσα .
ἀλλ  οὐκ ἐν τούτῳ μόνῳ Λακεδαιμόνιοι Ἀθηναίοις πάντων δὴ ξυμφορώτατοι προσπολεμῆσαι ἐγένοντο , ἀλλὰ καὶ ἐν ἄλλοις πολλοῖς ·
διάφοροι γὰρ πλεῖστον ὄντες τὸν τρόπον , οἱ μὲν ὀξεῖς , οἱ δὲ βραδεῖς , καὶ οἱ μὲν ἐπιχειρηταί , οἱ δὲ ἄτολμοι , ἄλλως τε καὶ ἐν ἀρχῇ ναυτικῇ πλεῖστα ὠφέλουν 0 1 2 .
ἔδειξαν δὲ οἱ Συρακόσιοι ·
μάλιστα γὰρ ὁμοιότροποι γενόμενοι ἄριστα καὶ προσεπολέμησαν .
ἐπὶ δ οὖν τοῖς ἠγγελμένοις οἱ Ἀθηναῖοι ναῦς τε εἴκοσιν ὅμως ἐπλήρουν καὶ ἐκκλησίαν ξυνέλεγον , μίαν μὲν εὐθὺς τότε πρῶτον ἐς τὴν Πύκνα καλουμένην , οὗπερ καὶ ἄλλοτε εἰώθεσαν , ἐν ᾗπερ καὶ τοὺς τετρακοσίους καταπαύσαντες τοῖς πεντακισχιλίοις ἐψηφίσαντο τὰ πράγματα παραδοῦναι  εἶναι δὲ αὐτῶν ὁπόσοι καὶ ὅπλα παρέχονται  καὶ μισθὸν μηδένα φέρειν μηδεμιᾷ ἀρχῇ ·
εἰ δὲ μή , ἐπάρατον ἐποιήσαντο 0 .
ἐγίγνοντο δὲ καὶ ἄλλαι ὕστερον πυκναὶ ἐκκλησίαι , ἀφ ὧν καὶ νομοθέτας καὶ τ ἆλλα ἐψηφίσαντο ἐς τὴν πολιτείαν .
καὶ οὐχ ἥκιστα δὴ τὸν πρῶτον χρόνον ἐπί γε ἐμοῦ Ἀθηναῖοι φαίνονται εὖ πολιτεύσαντες ·
μετρία γὰρ ἥ τε ἐς τοὺς ὀλίγους καὶ τοὺς πολλοὺς ξύγκρασις ἐγένετο καὶ ἐκ πονηρῶν τῶν πραγμάτων γενομένων τοῦτο πρῶτον ἀνήνεγκε τὴν πόλιν .
ἐψηφίσαντο δὲ καὶ Ἀλκιβιάδην καὶ ἄλλους μετ αὐτοῦ κατιέναι καὶ παρά τε ἐκεῖνον καὶ παρὰ τὸ ἐν Σάμῳ στρατόπεδον πέμψαντες διεκελεύοντο ἀνθάπτεσθαι τῶν πραγμάτων .
ἐν δὲ τῇ μεταβολῇ ταύτῃ εὐθὺς οἱ μὲν περὶ τὸν Πείσανδρον καὶ Ἀλεξικλέα καὶ ὅσοι ἦσαν τῆς ὀλιγαρχίας μάλιστα ὑπεξέρχονται ἐς τὴν Δεκέλειαν ·
ἀρίσταρχος δὲ αὐτῶν μόνος  ἔτυχε γὰρ καὶ στρατηγῶν  λαβὼν κατὰ τάχος τοξότας τινὰς τοὺς βαρβαρωτάτους ἐχώρει πρὸς τὴν Οἰνόην .
ἦν δὲ Ἀθηναίων ἐν μεθορίοις τῆς Βοιωτίας τεῖχος , ἐπολιόρκουν δ αὐτὸ διὰ ξυμφορὰν σφίσιν ἐκ τῆς Οἰνόης γενομένην ἀνδρῶν ἐκ Δεκελείας ἀναχωρούντων διαφθορᾶς οἱ Κορίνθιοι ἐθελοντηδόν , προσπαρακαλέσαντες τοὺς Βοιωτούς .
κοινολογησάμενος οὖν αὐτοῖς ὁ Ἀρίσταρχος ἀπατᾷ τοὺς ἐν τῇ Οἰνόῃ , λέγων ὡς καὶ οἱ ἐν τῇ πόλει τ ἆλλα ξυμβεβήκασι Λακεδαιμονίοις , κ ἀκείνους δεῖ Βοιωτοῖς τὸ χωρίον παραδοῦναι ·
ἐπὶ τούτοις γὰρ ξυμβεβάσθαι 0 .
οἱ δὲ πιστεύσαντες ὡς ἀνδρὶ στρατηγῷ καὶ οὐκ εἰδότες οὐδὲν διὰ τὸ πολιορκεῖσθαι ὑπόσπονδοι ἐξέρχονται 0 .
τούτῳ μὲν τῷ τρόπῳ Οἰνόην τε ληφθεῖσαν Βοιωτοὶ κατέλαβον καὶ ἡ ἐν ταῖς Ἀθήναις ὀλιγαρχία καὶ στάσις ἐπαύσατο .
ὑπὸ δὲ τοὺς αὐτοὺς χρόνους τοῦ θέρους τούτου καὶ οἱ ἐν τῇ Μιλήτῳ Πελοποννήσιοι , ὡς τροφήν τε οὐδεὶς ἐδίδου τῶν ὑπὸ Τισσαφέρνους τότε  ὅτε ἐπὶ τὴν Ἄσπενδον παρῄει  προσταχθέντων , καὶ αἱ Φοίνισσαι νῆες οὐ δὲ ὁ Τισσαφέρνης τέως που ἧκον , ὅ τε Φίλιππος ὁ ξυμπεμφθεὶς αὐτῷ ἐπεστάλκει Μινδάρῳ τῷ ναυάρχῳ καὶ ἄλλος Ἱπποκράτης , ἀνὴρ Σπαρτιάτης καὶ ὢν ἐν Φασήλιδι , ὅτι οὔ τε αἱ νῆες παρέσοιντο πάντα τε ἀδικοῖντο ὑπὸ Τισσαφέρνους , Φαρνάβαζός τε ἐπεκαλεῖτο αὐτοὺς καὶ ἦν πρόθυμος κομίσας τὰς ναῦς καὶ αὐτὸς τὰς λοιπὰς ἔτι πόλεις τῆς ἑαυτοῦ ἀρχῆς ἀποστῆσαι τῶν Ἀθηναίων , ὥσπερ καὶ ὁ Τισσαφέρνης , ἐλπίζων πλέον τι σχήσειν ἀπ αὐτοῦ , οὕτω δὴ ὁ Μίνδαρος πολλῷ κόσμῳ καὶ ἀπὸ παραγγέλματος αἰφνιδίου , ὅπως λάθοι τοὺς ἐν Σάμῳ , ἄρας ἀπὸ τῆς Μιλήτου ναυσὶ τρισὶ καὶ ἑβδομήκοντα ἔπλει ἐπὶ τὸν Ἑλλήσποντον  πρότερον δὲ ἐν τῷ αὐτῷ θέρει τῷδε ἑκκαίδεκα ἐς αὐτὸν νῆες ἐσέπλευσαν , αἳ καὶ τῆς Χερσονήσου τι μέρος κατέδραμον  ·
χειμασθεὶς δὲ ἀνέμῳ καὶ ἀναγκασθεὶς καταίρει ἐς τὴν Ἴκαρον , καὶ μείνας ἐν αὐτῇ ὑπὸ ἀπλοίας πέντε ἢ ἓξ ἡμέρας ἀφικνεῖται ἐς τὴν Χίον .
ὁ δὲ Θράσυλος ἐκ τῆς Σάμου , ἐπειδὴ ἐπύθετο αὐτὸν ἐκ τῆς Μιλήτου ἀπηρκότα , ἔπλει καὶ αὐτὸς ναυσὶν εὐθὺς πέντε καὶ πεντήκοντα , ἐπειγόμενος μὴ φθάσῃ ἐς τὸν Ἑλλήσποντον ἐσπλεύσας .
αἰσθόμενος δὲ ὅτι ἐν τῇ Χίῳ εἴη καὶ νομίσας αὐτὸν καθέξειν αὐτοῦ , σκοποὺς μὲν κατεστήσατο καὶ ἐν τῇ Λέσβῳ καὶ ἐν τῇ ἀντιπέρας ἠπείρῳ , εἰ ἄρα ποι κινοῖντο αἱ νῆες , ὅπως μὴ λάθοιεν , αὐτὸς δὲ ἐς τὴν Μήθυμναν παραπλεύσας ἄλφιτά τε καὶ τ ἆλλα ἐπιτήδεια παρασκευάζειν ἐκέλευεν ὡς , ἢν πλείων χρόνος γίγνηται , ἐκ τῆς Λέσβου τοὺς ἐπίπλους τῇ Χίῳ ποιησόμενος .
ἅμα δὲ  Ἔρεσος γὰρ τῆς Λέσβου ἀφειστήκει  ἐβούλετο ἐπ αὐτὴν πλεύσας , εἰ δύναιτο , ἐξελεῖν .
μηθυμναίων γὰρ οὐχ οἱ ἀδυνατώτατοι φυγάδες διακομίσαντες ἔκ τε τῆς Κύμης προσεταιριστοὺς ὁπλίτας ὡς πεντήκοντα καὶ τῶν ἐκ τῆς ἠπείρου μισθωσάμενοι , ξύμπασιν ὡς τριακοσίοις , Ἀναξάνδρου Θηβαίου κατὰ τὸ ξυγγενὲς ἡγουμένου , προσέβαλον πρῶτον Μηθύμνῃ , καὶ ἀποκρουσθέντες τῆς πείρας διὰ τοὺς ἐκ τῆς Μυτιλήνης Ἀθηναίων φρουροὺς προελθόντας αὖθις ἔξω μάχῃ ἀπωσθέντες καὶ διὰ τοῦ ὄρους κομισθέντες ἀφιστᾶσι τὴν Ἔρεσον 0 .
πλεύσας οὖν ὁ Θράσυλος ἐπ αὐτὴν πάσαις ταῖς ναυσὶ διενοεῖτο προσβολὴν ποιεῖσθαι ·
προαφιγμένος δὲ αὐτόσε ἦν καὶ ὁ Θρασύβουλος πέντε ναυσὶν ἐκ τῆς Σάμου , ὡς ἠγγέλθη αὐτοῖς ἡ τῶν φυγάδων αὕτη διάβασις ·
ὑστερήσας δ ἐπὶ τὴν Ἔρεσον ἐφώρμει ἐλθών .
προσεγένοντο δὲ καὶ ἐκ τοῦ Ἑλλησπόντου τινὲς δύο νῆες ἐπ οἴκου ἀνακομιζόμεναι καὶ Μηθυμναῖαι 〈 πέντε 〉 ·
καὶ αἱ πᾶσαι νῆες παρῆσαν ἑπτὰ καὶ ἑξήκοντα , ἀφ ὧν τῷ στρατεύματι παρεσκευάζοντο ὡς κατὰ κράτος μηχαναῖς τε καὶ παντὶ τρόπῳ , ἢν δύνωνται , αἱρήσοντες τὴν Ἔρεσον .
ὁ δὲ Μίνδαρος ἐν τούτῳ καὶ ἐκ τῆς Χίου τῶν Πελοποννησίων αἱ νῆες ἐπισιτισάμεναι δυοῖν ἡμέραιν καὶ λαβόντες παρὰ τῶν Χίων τρεῖς τεσσαρακοστὰς ἕκαστος Χίας τῇ τρίτῃ διὰ ταχέων ἀπαίρουσιν ἐκ τῆς Χίου 〈 οὐ 〉 πελάγιαι , ἵνα μὴ περιτύχωσι ταῖς ἐν τῇ Ἐρέσῳ ναυσίν , ἀλλὰ ἐν ἀριστερᾷ τὴν Λέσβον ἔχοντες ἔπλεον ἐπὶ τὴν ἤπειρον .
καὶ προσβαλόντες τῆς Φωκαΐδος ἐς τὸν ἐν Καρτερίοις λιμένα καὶ ἀριστοποιησάμενοι , παραπλεύσαντες τὴν Κυμαίαν δειπνοποιοῦνται ἐν Ἀργινούσαις τῆς ἠπείρου , ἐν τῷ ἀντιπέρας τῆς Μυτιλήνης .
ἐντεῦθεν δὲ ἔτι πολλῆς νυκτὸς παραπλεύσαντες καὶ ἀφικόμενοι τῆς ἠπείρου ἐς Ἁρματοῦντα καταντικρὺ Μηθύμνης , ἀριστοποιησάμενοι διὰ ταχέων παραπλεύσαντες Λεκτὸν καὶ Λάρισαν καὶ Ἁμαξιτὸν καὶ τὰ ταύτῃ χωρία ἀφικνοῦνται ἐς Ῥοίτειον ἤδη τοῦ Ἑλλησπόντου πρωίτερον μέσων νυκτῶν .
εἰσὶ δ αἳ τῶν νεῶν καὶ ἐς Σίγειον κατῆραν καὶ ἄλλοσε τῶν ταύτῃ χωρίων .
οἱ δὲ Ἀθηναῖοι ἐν τῇ Σηστῷ δυοῖν δεούσαις εἴκοσι ναυσὶν ὄντες , ὡς αὐτοῖς οἵ τε φρυκτωροὶ ἐσήμαινον καὶ ᾐσθάνοντο τὰ πυρὰ ἐξαίφνης πολλὰ ἐν τῇ πολεμίᾳ φανέντα , ἔγνωσαν ὅτι ἐσπλέουσιν οἱ Πελοποννήσιοι .
καὶ τῆς αὐτῆς ταύτης νυκτὸς ὡς εἶχον τάχους ὑπομείξαντες τῇ Χερσονήσῳ παρέπλεον ἐπ Ἐλαιοῦντος , βουλόμενοι ἐκπλεῦσαι ἐς τὴν εὐρυχωρίαν τὰς τῶν πολεμίων ναῦς .
καὶ τὰς μὲν ἐν Ἀβύδῳ ἑκκαίδεκα ναῦς ἔλαθον , προειρημένης φυλακῆς τῷ φιλίῳ ἐπίπλῳ , ὅπως αὐτῶν ἀνακῶς ἕξουσιν , ἢν ἐκπλέωσιν ·
τὰς δὲ μετὰ τοῦ Μινδάρου ἅμα τῇ ἕῳ κατιδόντες , τὴν δίωξιν εὐθὺς ποιουμένων οὐ φθάνουσι πάσαις , ἀλλ αἱ μὲν πλείους ἐπὶ τῆς Ἴμβρου καὶ Λήμνου διέφυγον , τέσσαρες δὲ τῶν νεῶν αἱ ὕσταται πλέουσαι καταλαμβάνονται παρὰ τὸν Ἐλαιοῦντα .
καὶ μίαν μὲν ἐποκείλασαν κατὰ τὸ ἱερὸν τοῦ Πρωτεσιλάου αὐτοῖς ἀνδράσι λαμβάνουσι , δύο δὲ ἑτέρας ἄνευ τῶν ἀνδρῶν 0 ·
τὴν δὲ μίαν πρὸς τῇ Ἴμβρῳ κενὴν κατακαίουσιν .
μετὰ δὲ τοῦτο ταῖς τε ἐξ Ἀβύδου ξυμμιγείσαις καὶ ταῖς ἄλλαις ξυμπάσαις ἓξ καὶ ὀγδοήκοντα πολιορκήσαντες Ἐλαιοῦντα ταύτην τὴν ἡμέραν , ὡς οὐ προσεχώρει , ἀπέπλευσαν ἐς Ἄβυδον .
οἱ δ Ἀθηναῖοι ψευσθέντες τῶν σκοπῶν καὶ οὐκ ἂν οἰόμενοι σφᾶς λαθεῖν τὸν παράπλουν τῶν πολεμίων νεῶν , ἀλλὰ καθ ἡσυχίαν τειχομαχοῦντες , ὡς ᾔσθοντο , εὐθὺς ἀπολιπόντες τὴν Ἔρεσον κατὰ τάχος ἐβοήθουν ἐς τὸν Ἑλλήσποντον ·
καὶ δύο τε ναῦς τῶν Πελοποννησίων αἱροῦσιν , αἳ πρὸς τὸ πέλαγος τότε θρασύτερον ἐν τῇ διώξει ἀπάρασαι περιέπεσον αὐτοῖς , καὶ ἡμέρᾳ ὕστερον ἀφικόμενοι ὁρμίζονται ἐς τὸν Ἐλαιοῦντα καὶ τὰς ἐκ τῆς Ἴμβρου ὅσαι κατέφυγον κομίζονται καὶ ἐς τὴν ναυμαχίαν πέντε ἡμέρας παρεσκευάζοντο .
μετὰ δὲ τοῦτο ἐναυμάχουν τρόπῳ τοιῷδε .
οἱ Ἀθηναῖοι παρέπλεον ἐπὶ κέρως ταξάμενοι παρ αὐτὴν τὴν γῆν ἐπὶ τῆς Σηστοῦ , οἱ δὲ Πελοποννήσιοι αἰσθόμενοι ἐκ τῆς Ἀβύδου ἀντανῆγον καὶ αὐτοί .
καὶ ὡς ἔγνωσαν ναυμαχήσοντες , παρέτειναν τὸ κέρας οἱ μὲν Ἀθηναῖοι παρὰ τὴν Χερσόνησον , ἀρξάμενοι ἀπὸ Ἰδάκου μέχρι Ἀρριανῶν , νῆες ἓξ καὶ ἑβδομήκοντα , οἱ δ αὖ Πελοποννήσιοι ἀπὸ Ἀβύδου μέχρι Δαρδάνου , νῆες ἓξ καὶ ὀγδοήκοντα 0 .
κέρας δὲ τοῖς μὲν Πελοποννησίοις εἶχον τὸ μὲν δεξιὸν Συρακόσιοι , τὸ δ ἕτερον αὐτὸς Μίνδαρος καὶ τῶν νεῶν αἱ ἄριστα πλέουσαι , Ἀθηναίοις δὲ τὸ μὲν ἀριστερὸν Θράσυλος , ὁ δὲ Θρασύβουλος τὸ δεξιόν 0 1 2 ·
οἱ δὲ ἄλλοι στρατηγοὶ ὡς ἕκαστοι διετάξαντο 0 .
ἐπειγομένων δὲ τῶν Πελοποννησίων πρότερόν τε ξυμμεῖξαι , καὶ κατὰ μὲν τὸ δεξιὸν τῶν Ἀθηναίων ὑπερσχόντες αὐτοὶ τῷ εὐωνύμῳ ἀποκλῇσαι τοῦ ἔξω αὐτοὺς ἔκπλου , εἰ δύναιντο , κατὰ δὲ τὸ μέσον ἐξῶσαι πρὸς τὴν γῆν οὐχ ἑκὰς οὖσαν , οἱ Ἀθηναῖοι γνόντες , ᾗ μὲν ἐβούλοντο ἀποφάρξασθαι αὐτοὺς οἱ ἐναντίοι , ἀντεπεξῆγον καὶ περιεγίγνοντο τῷ πλῷ , τὸ δ εὐώνυμον αὐτοῖς ὑπερεβεβλήκει ἤδη τὴν ἄκραν ἣ Κυνὸς σῆμα καλεῖται .
τῷ δὲ μέσῳ , τοιούτου ξυμβαίνοντος , ἀσθενέσι καὶ διεσπασμέναις ταῖς ναυσὶ καθίσταντο , ἄλλως τε καὶ ἐλάσσοσι χρώμενοι τὸ πλῆθος καὶ τοῦ χωρίου τοῦ περὶ τὸ Κυνὸς σῆμα ὀξεῖαν καὶ γωνιώδη τὴν περιβολὴν ἔχοντος , ὥστε τὰ ἐν τῷ ἐπέκεινα αὐτοῦ γιγνόμενα μὴ κάτοπτα εἶναι .
προσπεσόντες οὖν οἱ Πελοποννήσιοι κατὰ τὸ μέσον ἐξέωσάν τε ἐς τὸ ξηρὸν τὰς ναῦς τῶν Ἀθηναίων καὶ ἐς τὴν γῆν ἐπεξέβησαν , τῷ ἔργῳ πολὺ περισχόντες .
ἀμῦναι δὲ τῷ μέσῳ οὔ θ οἱ περὶ τὸν Θρασύβουλον ἀπὸ τοῦ δεξιοῦ ὑπὸ πλήθους τῶν ἐπικειμένων νεῶν ἐδύναντο οὔ θ οἱ περὶ τὸν Θράσυλον ἀπὸ τοῦ εὐωνύμου  ἀφανές τε γὰρ ἦν διὰ τὴν ἄκραν τὸ Κυνὸς σῆμα , καὶ ἅμα οἱ Συρακόσιοι καὶ οἱ ἄλλοι οὐκ ἐλάσσους ἐπιτεταγμένοι εἶργον αὐτούς  , πρὶν οἱ Πελοποννήσιοι διὰ τὸ κρατήσαντες ἀδεῶς ἄλλοι ἄλλην ναῦν διώκειν ἤρξαντο μέρει τινὶ σφῶν ἀτακτότεροι γενέσθαι .
γνόντες δὲ οἱ περὶ τὸν Θρασύβουλον τὰς ἐπὶ σφίσι ναῦς ἐπεχούσας παυσάμενοι τῆς ἐπεξαγωγῆς ἤδη τοῦ κέρως καὶ ἐπαναστρέψαντες εὐθὺς ἠμύναντό τε καὶ τρέπουσι , καὶ τὰς κατὰ τὸ νικῆσαν τῶν Πελοποννησίων μέρος ὑπολαβόντες πεπλανημένας ἔκοπτόν τε καὶ ἐς φόβον τὰς πλείους ἀμαχεὶ καθίστασαν .
οἵ τε Συρακόσιοι ἐτύγχανον καὶ αὐτοὶ ἤδη τοῖς περὶ τὸν Θράσυλον ἐνδεδωκότες καὶ μᾶλλον ἐς φυγὴν ὁρμήσαντες , ἐπειδὴ καὶ τοὺς ἄλλους ἑώρων .
γεγενημένης δὲ τῆς τροπῆς καὶ καταφυγόντων τῶν Πελοποννησίων πρὸς τὸν Μείδιον μάλιστα ποταμὸν τὸ πρῶτον , ὕστερον δὲ ἐς Ἄβυδον , ναῦς μὲν ὀλίγας ἔλαβον οἱ Ἀθηναῖοι  στενὸς γὰρ ὢν ὁ Ἑλλήσποντος βραχείας τὰς ἀποφυγὰς τοῖς ἐναντίοις παρεῖχε  , τὴν μέντοι νίκην ταύτην τῆς ναυμαχίας ἐπικαιροτάτην δὴ ἔσχον .
φοβούμενοι γὰρ τέως τὸ τῶν Πελοποννησίων ναυτικὸν διά τε τὰ κατὰ βραχὺ σφάλματα καὶ διὰ τὴν ἐν τῇ Σικελίᾳ ξυμφοράν , ἀπηλλάγησαν τοῦ σφᾶς τε αὐτοὺς καταμέμφεσθαι καὶ τοὺς πολεμίους ἔτι ἀξίους του ἐς τὰ ναυτικὰ νομίζειν .
ναῦς μέντοι τῶν ἐναντίων λαμβάνουσι Χίας μὲν ὀκτώ , Κορινθίας δὲ πέντε , Ἀμπρακιώτιδας δὲ δύο καὶ Βοιωτίας δύο , Λευκαδίων δὲ καὶ Λακεδαιμονίων καὶ Συρακοσίων καὶ Πελληνέων μίαν ἑκάστων 0 ·
αὐτοὶ δὲ πέντε καὶ δέκα ναῦς ἀπολλύασιν .
στήσαντες δὲ τροπαῖον ἐπὶ τῇ ἄκρᾳ οὗ τὸ Κυνὸς σῆμα καὶ τὰ ναυάγια προσαγαγόμενοι καὶ νεκροὺς τοῖς ἐναντίοις ὑποσπόνδους ἀποδόντες ἀπέστειλαν καὶ ἐς τὰς Ἀθήνας τριήρη ἄγγελον τῆς νίκης 0 .
οἱ δὲ ἀφικομένης τῆς νεὼς καὶ ἀνέλπιστον τὴν εὐτυχίαν ἀκούσαντες ἐπί τε ταῖς περὶ τὴν Εὔβοιαν ἄρτι ξυμφοραῖς καὶ κατὰ τὴν στάσιν γεγενημέναις πολὺ ἐπερρώσθησαν καὶ ἐνόμισαν σφίσιν ἔτι δυνατὰ εἶναι τὰ πράγματα , ἢν προθύμως ἀντιλαμβάνωνται , περιγενέσθαι .
μετὰ δὲ τὴν ναυμαχίαν ἡμέρᾳ τετάρτῃ ὑπὸ σπουδῆς ἐπισκευάσαντες τὰς ναῦς οἱ ἐν τῇ Σηστῷ Ἀθηναῖοι ἔπλεον ἐπὶ Κύζικον ἀφεστηκυῖαν ·
καὶ κατιδόντες κατὰ Ἁρπάγιον καὶ Πρίαπον τὰς ἀπὸ τοῦ Βυζαντίου ὀκτὼ ναῦς ὁρμούσας , ἐπιπλεύσαντες καὶ μάχῃ κρατήσαντες τοὺς ἐν τῇ γῇ ἔλαβον τὰς ναῦς .
ἀφικόμενοι δὲ καὶ ἐπὶ τὴν Κύζικον ἀτείχιστον οὖσαν προσηγάγοντο πάλιν καὶ χρήματα ἀνέπραξαν .
ἔπλευσαν δὲ ἐν τούτῳ καὶ οἱ Πελοποννήσιοι ἐκ τῆς Ἀβύδου ἐπὶ τὸν Ἐλαιοῦντα καὶ τῶν σφετέρων νεῶν τῶν αἰχμαλώτων ὅσαι ἦσαν ὑγιεῖς ἐκομίσαντο  τὰς δὲ ἄλλας Ἐλαιούσιοι κατέκαυσαν  , καὶ ἐς τὴν Εὔβοιαν ἀπέπεμψαν Ἱπποκράτη καὶ Ἐπικλέα κομιοῦντας τὰς ἐκεῖθεν ναῦς .
κατέπλευσε δὲ ὑπὸ τοὺς αὐτοὺς χρόνους τούτους καὶ ὁ Ἀλκιβιάδης ταῖς τρισὶ καὶ δέκα ναυσὶν ἀπὸ τῆς Καύνου καὶ Φασήλιδος ἐς τὴν Σάμον , ἀγγέλλων ὅτι τάς τε Φοινίσσας ναῦς ἀποστρέψειε Πελοποννησίοις ὥστε μὴ ἐλθεῖν καὶ τὸν Τισσαφέρνην ὅτι φίλον πεποιήκοι μᾶλλον Ἀθηναίοις ἢ πρότερον 0 .
καὶ πληρώσας ναῦς ἐννέα πρὸς αἷς εἶχεν Ἁλικαρνασσέας τε πολλὰ χρήματα ἐξέπραξε καὶ Κῶν ἐτείχισεν .
ταῦτα δὲ πράξας καὶ ἄρχοντα ἐν τῇ Κῷ καταστήσας πρὸς τὸ μετόπωρον ἤδη ἐς τὴν Σάμον κατέπλευσεν .
καὶ ὁ Τισσαφέρνης ἀπὸ τῆς Ἀσπένδου , ὡς ἐπύθετο τὰς τῶν Πελοποννησίων ναῦς ἐκ τῆς Μιλήτου ἐς τὸν Ἑλλήσποντον πεπλευκυίας , ἀναζεύξας ἤλαυνεν ἐπὶ τῆς Ἰωνίας .
ὄντων δὲ τῶν Πελοποννησίων ἐν τῷ Ἑλλησπόντῳ , Ἀντάνδριοι  εἰσὶ δὲ Αἰολῆς  παρακομισάμενοι ἐκ τῆς Ἀβύδου πεζῇ διὰ τῆς Ἴδης τοῦ ὄρους ὁπλίτας ἐσηγάγοντο ἐς τὴν πόλιν , ὑπὸ Ἀρσάκου τοῦ Πέρσου Τισσαφέρνους ὑπάρχου ἀδικούμενοι , ὅσπερ καὶ Δηλίους τοὺς Ἀτραμύττιον κατοικήσαντας ὅτε ὑπ Ἀθηναίων Δήλου καθάρσεως ἕνεκα ἀνέστησαν , ἔχθραν προσποιησάμενος ἄδηλον καὶ ἐπαγγείλας στρατιὰν αὐτῶν τοῖς βελτίστοις , ἐξαγαγὼν ὡς ἐπὶ φιλίᾳ καὶ ξυμμαχίᾳ , τηρήσας ἀριστοποιουμένους καὶ περιστήσας τοὺς ἑαυτοῦ κατηκόντισεν .
φοβούμενοι οὖν αὐτὸν διὰ τοῦτο τὸ ἔργον μήποτε καὶ περὶ σφᾶς τι παρανομήσῃ , καὶ ἄλλα ἐπιβάλλοντος αὐτοῦ ἃ φέρειν οὐκ ἐδύναντο , ἐκβάλλουσι τοὺς φρουροὺς αὐτοῦ ἐκ τῆς ἀκροπόλεως .
ὁ δὲ Τισσαφέρνης αἰσθόμενος καὶ τοῦτο τῶν Πελοποννησίων τὸ ἔργον καὶ οὐ μόνον τὸ ἐν τῇ Μιλήτῳ καὶ Κνίδῳ  καὶ ἐνταῦθα γὰρ αὐτοῦ ἐξεπεπτώκεσαν οἱ φρουροί  , διαβεβλῆσθαί τε νομίσας αὐτοῖς σφόδρα καὶ δείσας μὴ καὶ ἄλλο τι ἔτι βλάπτωσι , καὶ ἅμα ἀχθόμενος εἰ Φαρνάβαζος ἐξ ἐλάσσονος χρόνου καὶ δαπάνης δεξάμενος αὐτοὺς κατορθώσει τι μᾶλλον τῶν πρὸς τοὺς Ἀθηναίους , πορεύεσθαι διενοεῖτο πρὸς αὐτοὺς ἐπὶ τοῦ Ἑλλησπόντου , ὅπως μέμψηταί τε τῶν περὶ τὴν Ἄντανδρον γεγενημένων καὶ τὰς διαβολὰς καὶ περὶ τῶν Φοινισσῶν νεῶν καὶ τῶν ἄλλων ὡς εὐπρεπέστατα ἀπολογήσηται 0 .
καὶ ἀφικόμενος πρῶτον ἐς Ἔφεσον θυσίαν ἐποιήσατο τῇ Ἀρτέμιδι .
ὅταν ὁ μετὰ τοῦτο τὸ θέρος χειμὼν τελευτήσῃ , ἓν καὶ εἰκοστὸν ἔτος πληροῦται .
τὸ τῆς φιλοσοφίας ἔργον ἔνιοί φασιν ἀπὸ βαρβάρων ἄρξαι .
γεγενῆσθαι γὰρ παρὰ μὲν Πέρσαις Μάγους , παρὰ δὲ Βαβυλωνίοις ἢ Ἀσσυρίοις Χαλδαίους , καὶ Γυμνοσοφιστὰς παρ Ἰνδοῖς , παρά τε Κελτοῖς καὶ Γαλάταις τοὺς καλουμένους Δρυΐδας καὶ Σεμνοθέους , καθά φησιν Ἀριστοτέλης ἐν τῷ Μαγικῷ καὶ Σωτίων ἐν τῷ εἰκοστῷ τρίτῳ τῆς Διαδοχῆς 0 1 2 .
φοίνικά τε γενέσθαι Μῶχον , καὶ Θρᾷκα Ζάμολξιν , καὶ Λίβυν Ἄτλαντα .
Αἰγύπτιοι μὲν γὰρ Νείλου γενέσθαι παῖδα Ἥφαιστον , ὃν ἄρξαι φιλοσοφίας , ἧς τοὺς προεστῶτας ἱερέας εἶναι καὶ προφήτας 0 .
ἀπὸ δὲ τούτου εἰς Ἀλέξανδρον τὸν Μακεδόνα ἐτῶν εἶναι μυριάδας τέσσαρας καὶ ὀκτακισχίλια ὀκτακόσια ἑξήκοντα τρία ·
ἐν οἷς ἡλίου μὲν ἐκλείψεις γενέσθαι τριακοσίας ἑβδομήκοντα τρεῖς , σελήνης δὲ ὀκτακοσίας τριάκοντα δύο 0 .
ἀπὸ δὲ τῶν Μάγων , ὧν ἄρξαι Ζωροάστρην τὸν Πέρσην , Ἑρμόδωρος μὲν ὁ Πλατωνικὸς ἐν τῷ Περὶ μαθημάτων φησὶν εἰς τὴν Τροίας ἅλωσιν ἔτη γεγονέναι πεντακισχίλια 0 ·
ξάνθος δὲ ὁ Λυδὸς εἰς τὴν Ξέρξου διάβασιν ἀπὸ τοῦ Ζωροάστρου ἑξακισχίλιά φησι , καὶ μετ αὐτὸν γεγονέναι πολλούς τινας Μάγους κατὰ διαδοχήν , Ὀστάνας καὶ Ἀστραμψύχους καὶ Γωβρύας καὶ Παζάτας , μέχρι τῆς τῶν Περσῶν ὑπ Ἀλεξάνδρου καταλύσεως .
λανθάνουσι δ αὑτοὺς τὰ τῶν Ἑλλήνων κατορθώματα , ἀφ ὧν μὴ ὅτι γε φιλοσοφία , ἀλλὰ καὶ γένος ἀνθρώπων ἦρξε , βαρβάροις προσάπτοντες 0 .
ἰδοὺ γοῦν παρὰ μὲν Ἀθηναίοις γέγονε Μουσαῖος , παρὰ δὲ Θηβαίοις Λίνος 0 .
καὶ τὸν μὲν Εὐμόλπου παῖδά φασι , ποιῆσαι δὲ Θεογονίαν καὶ Σφαῖραν πρῶτον ·
φάναι τε ἐξ ἑνὸς τὰ πάντα γίνεσθαι καὶ εἰς τ αὐτὸν ἀναλύεσθαι .
τοῦτον τελευτῆσαι Φαληροῖ , καὶ αὐτῷ ἐπιγεγράφθαι τόδε τὸ ἐλεγεῖον 0 ·
Εὐμόλπου φίλον υἱὸν ἔχει τὸ Φαληρικὸν οὖδας , Μουσαῖον , φθιμένου σῶμ , ὑπὸ τῷδε τάφῳ .
ἀπὸ δὲ τοῦ πατρὸς τοῦ Μουσαίου καὶ Εὐμολπίδαι καλοῦνται παρ Ἀθηναίοις .
τὸν δὲ Λίνον παῖδα εἶναι Ἑρμοῦ καὶ Μούσης Οὐρανίας ·
ποιῆσαι δὲ κοσμογονίαν , ἡλίου καὶ σελήνης πορείαν , καὶ ζῴων καὶ καρπῶν γενέσεις .
τούτῳ ἀρχὴ τῶν ποιημάτων ἥδε 0 ·
ἦν ποτέ τοι χρόνος οὗτος , ἐν ᾧ ἅμα πάντ ἐπεφύκει .
ὅθεν λαβὼν Ἀναξαγόρας πάντα ἔφη χρήματα γεγονέναι ὁμοῦ , νοῦν δὲ ἐλθόντα αὐτὰ διακοσμῆσαι .
τὸν δὲ Λίνον τελευτῆσαι ἐν Εὐβοίᾳ τοξευθέντα ὑπ Ἀπόλλωνος , καὶ αὐτῷ ἐπιγεγράφθαι ·
ἥδε Λίνον Θηβαῖον ἐδέξατο γαῖα θανόντα , Μούσης Οὐρανίης υἱὸν ἐϋστεφάνου .
καὶ ὧδε μὲν ἀφ Ἑλλήνων ἦρξε φιλοσοφία , ἧς καὶ αὐτὸ τὸ ὄνομα τὴν βάρβαρον ἀπέστραπται προσηγορίαν .
Οἱ δὲ τὴν εὕρεσιν διδόντες ἐκείνοις παράγουσι καὶ Ὀρφέα τὸν Θρᾷκα , λέγοντες φιλόσοφον γεγονέναι καὶ εἶναι ἀρχαιότατον .
ἐγὼ δέ , εἰ τὸν περὶ θεῶν ἐξαγορεύσαντα τοιαῦτα χρὴ φιλόσοφον καλεῖν οὐκ οἶδα , 〈 οὐ δὲ 〉 τίνα δεῖ προσαγορεύειν τὸν πᾶν τὸ ἀνθρώπειον πάθος ἀφειδοῦντα τοῖς θεοῖς προστρῖψαι , καὶ τὰ σπανίως ὑπό τινων ἀνθρώπων αἰσχρουργούμενα τῷ τῆς φωνῆς ὀργάνῳ .
τοῦτον δὲ ὁ μὲν μῦθος ὑπὸ γυναικῶν ἀπολέσθαι φησί ·
τὸ δ ἐν Δίῳ τῆς Μακεδονίας ἐπίγραμμα , κεραυνωθῆναι αὐτόν , λέγον οὕτως ·
θρήϊκα χρυσολύρην τῇδ Ὀρφέα Μοῦσαι ἔθαψαν , ὃν κτάνεν ὑψιμέδων Ζεὺς ψολόεντι βέλει .
Οἱ δὲ φάσκοντες ἀπὸ βαρβάρων ἄρξαι φιλοσοφίαν καὶ τὸν τρόπον παρ ἑκάστοις αὐτῆς ἐκτίθενται ·
καί φασι τοὺς μὲν Γυμνοσοφιστὰς καὶ Δρυΐδας αἰνιγματωδῶς ἀποφθεγγομένους φιλοσοφῆσαι , σέβειν θεοὺς καὶ μηδὲν κακὸν δρᾶν καὶ ἀνδρείαν ἀσκεῖν .
τοὺς γοῦν Γυμνοσοφιστὰς καὶ θανάτου καταφρονεῖν φησι Κλείταρχος ἐν τῇ δωδεκάτῃ ·
τοὺς δὲ Χαλδαίους περὶ ἀστρονομίαν καὶ πρόρρησιν ἀσχολεῖσθαι ·
τοὺς δὲ Μάγους περί τε θεραπείας θεῶν διατρίβειν καὶ θυσίας καὶ εὐχάς , ὡς αὐτοὺς μόνους ἀκουομένους 0 .
ἀποφαίνεσθαί τε περί τε οὐσίας θεῶν καὶ γενέσεως , οὓς καὶ πῦρ εἶναι καὶ γῆν καὶ ὕδωρ 0 ·
τῶν δὲ ξοάνων καταγινώσκειν , καὶ μάλιστα τῶν λεγόντων ἄρρενας εἶναι θεοὺς καὶ θηλείας 0 .
περί τε δικαιοσύνης λόγους ποιεῖσθαι , καὶ ἀνόσιον ἡγεῖσθαι πυρὶ θάπτειν ·
καὶ ὅσιον νομίζειν μητρὶ ἢ θυγατρὶ μίγνυσθαι , ὡς ἐν τῷ εἰκοστῷ τρίτῳ φησὶν ὁ Σωτίων 0 ·
ἀσκεῖν τε μαντικὴν καὶ πρόρρησιν , καὶ θεοὺς αὑτοῖς ἐμφανίζεσθαι λέγοντας .
ἀλλὰ καὶ εἰδώλων πλήρη εἶναι τὸν ἀέρα , κατ ἀπόρροιαν ὑπ ἀναθυμιάσεως εἰσκρινομένων ταῖς ὄψεσι τῶν ὀξυδερκῶν ·
προκοσμήματά τε καὶ χρυσοφορίας ἀπαγορεύειν .
τούτων δὲ ἐσθὴς μὲν λευκή , στιβὰς δὲ εὐνή , καὶ λάχανον τροφή , τυρός τε καὶ ἄρτος εὐτελής , καὶ κάλαμος ἡ βακτηρία , ᾧ κεντοῦντες , φασί , τοῦ τυροῦ ἀνῃροῦντο καὶ ἀπήσθιον 0 1 .
τὴν δὲ γοητικὴν μαγείαν οὐ δ ἔγνωσαν , φησὶν Ἀριστοτέλης ἐν τῷ Μαγικῷ καὶ Δείνων ἐν τῇ πέμπτῃ τῶν Ἱστοριῶν ·
ὃς καὶ μεθερμηνευόμενόν φησι τὸν Ζωροάστρην ἀστροθύτην εἶναι ·
φησὶ δὲ τοῦτο καὶ ὁ Ἑρμόδωρος .
ἀριστοτέλης δ ἐν πρώτῳ Περὶ φιλοσοφίας καὶ πρεσβυτέρους εἶναι τῶν Αἰγυπτίων 0 ·
καὶ δύο κατ αὐτοὺς εἶναι ἀρχάς , ἀγαθὸν δαίμονα καὶ κακὸν δαίμονα ·
καὶ τῷ μὲν ὄνομα εἶναι Ζεὺς καὶ Ὠρομάσδης , τῷ δὲ ᾍδης καὶ Ἀρειμάνιος 0 1 2 .
φησὶ δὲ τοῦτο καὶ Ἕρμιππος ἐν τῷ πρώτῳ περὶ Μάγων καὶ Εὔδοξος ἐν τῇ Περιόδῳ καὶ Θεόπομπος ἐν τῇ ὀγδόῃ τῶν Φιλιππικῶν 0 ·
ὃς καὶ ἀναβιώσεσθαι κατὰ τοὺς Μάγους φησὶ τοὺς ἀνθρώπους καὶ ἀθανάτους ἔσεσθαι , καὶ τὰ ὄντα ταῖς αὐτῶν ἐπικλήσεσι διαμενεῖν .
ταῦτα δὲ καὶ Εὔδημος ὁ Ῥόδιος ἱστορεῖ .
ἑκαταῖος δὲ καὶ γενητοὺς τοὺς θεοὺς εἶναι κατ αὐτούς .
κλέαρχος δὲ ὁ Σολεὺς ἐν τῷ Περὶ παιδείας καὶ τοὺς Γυμνοσοφιστὰς ἀπογόνους εἶναι τῶν Μάγων φησίν ·
ἔνιοι δὲ καὶ τοὺς Ἰουδαίους ἐκ τούτων εἶναι 0 .
πρὸς τούτοις καταγινώσκουσιν Ἡροδότου οἱ τὰ περὶ Μάγων γράψαντες ·
μὴ γὰρ ἂν εἰς τὸν ἥλιον βέλη Ξέρξην ἀκοντίσαι , μη δ εἰς τὴν θάλασσαν πέδας καθεῖναι , θεοὺς ὑπὸ τῶν Μάγων παραδεδομένους .
τὰ μέντοι ἀγάλματα εἰκότως καθαιρεῖν 0 .
τὴν δὲ τῶν Αἰγυπτίων φιλοσοφίαν εἶναι τοιαύτην περί τε θεῶν καὶ ὑπὲρ δικαιοσύνης .
φάσκειν τε ἀρχὴν μὲν εἶναι τὴν ὕλην , εἶτα τὰ τέσσαρα στοιχεῖα ἐξ αὐτῆς διακριθῆναι , καὶ ζῷα παντοῖα ἀποτελεσθῆναι .
θεοὺς δ εἶναι ἥλιον καὶ σελήνην , τὸν μὲν Ὄσιριν , τὴν δ Ἶσιν καλουμένην 0 1 ·
αἰνίττεσθαί τε αὐτοὺς διά τε κανθάρου καὶ δράκοντος καὶ ἱέρακος καὶ ἄλλων , ὥς φησι Μανέθως ἐν τῇ τῶν Φυσικῶν ἐπιτομῇ καὶ Ἑκαταῖος ἐν τῇ πρώτῃ Περὶ τῆς Αἰγυπτίων φιλοσοφίας 0 .
κατασκευάζειν δὲ 〈 καὶ 〉 ἀγάλματα καὶ τεμένη τῷ μὴ εἰδέναι τὴν τοῦ θεοῦ μορφήν .
τὸν κόσμον γενητὸν καὶ φθαρτὸν καὶ σφαιροειδῆ 0 ·
τοὺς ἀστέρας πῦρ εἶναι , καὶ τῇ τούτων κράσει τὰ ἐπὶ γῆς γίνεσθαι ·
σελήνην ἐκλείπειν εἰς τὸ σκίασμα τῆς γῆς ἐμπίπτουσαν ·
τὴν ψυχὴν καὶ ἐπιδιαμένειν καὶ μετεμβαίνειν 0 ·
ὑετοὺς κατὰ ἀέρος τροπὴν ἀποτελεῖσθαι 0 ·
τά τε ἄλλα φυσιολογεῖν , ὡς Ἑκαταῖός τε καὶ Ἀρισταγόρας ἱστοροῦσιν 0 .
ἔθεσαν δὲ καὶ νόμους ὑπὲρ δικαιοσύνης , οὓς εἰς Ἑρμῆν ἀνήνεγκαν ·
καὶ τὰ εὔχρηστα τῶν ζῴων θεοὺς ἐδόξασαν .
λέγουσι δὲ καὶ ὡς αὐτοὶ γεωμετρίαν τε καὶ ἀστρολογίαν καὶ ἀριθμητικὴν ἀνεῦρον 0 .
καὶ τὰ μὲν περὶ τῆς εὑρέσεως ὧδε ἔχει .
φιλοσοφίαν δὲ πρῶτος ὠνόμασε Πυθαγόρας καὶ ἑαυτὸν φιλόσοφον , ἐν Σικυῶνι διαλεγόμενος Λέοντι τῷ Σικυωνίων τυράννῳ ἢ Φλιασίων , καθά φησιν Ἡρακλείδης ὁ Ποντικὸς ἐν τῇ Περὶ τῆς ἄπνου 0 ·
μηδένα γὰρ εἶναι σοφὸν  ἄνθρωπον  ἀλλ ἢ θεόν 0 .
θᾶττον δὲ ἐκαλεῖτο σοφία , καὶ σοφὸς ὁ ταύτην ἐπαγγελλόμενος , ὃς εἴη ἂν κατ ἀκρότητα ψυχῆς ἀπηκριβωμένος , φιλόσοφος δὲ ὁ σοφίαν ἀσπαζόμενος 0 .
οἱ δὲ σοφοὶ καὶ σοφισταὶ ἐκαλοῦντο ·
καὶ οὐ μόνον , ἀλλὰ καὶ οἱ ποιηταὶ σοφισταί , καθὰ καὶ Κρατῖνος ἐν Ἀρχιλόχοις τοὺς περὶ Ὅμηρον καὶ Ἡσίοδον ἐπαινῶν οὕτως καλεῖ 0 .
σοφοὶ δὲ ἐνομίζοντο οἵδε ·
θαλῆς , Σόλων , Περίανδρος , Κλεόβουλος , Χείλων , Βίας , Πιττακός 0 .
τούτοις προσαριθμοῦσιν Ἀνάχαρσιν τὸν Σκύθην , Μύσωνα τὸν Χηνέα , Φερεκύδην τὸν Σύριον , Ἐπιμενίδην τὸν Κρῆτα ·
ἔνιοι δὲ καὶ Πεισίστρατον τὸν τύραννον 0 .
καὶ οἱ μὲν σοφοί 0 .
φιλοσοφίας δὲ δύο γεγόνασιν ἀρχαί , ἥ τε ἀπὸ Ἀναξιμάνδρου καὶ ἡ ἀπὸ Πυθαγόρου ·
τοῦ μὲν Θαλοῦ διακηκοότος , Πυθαγόρου δὲ Φερεκύδης καθηγήσατο 0 .
καὶ ἐκαλεῖτο ἡ μὲν Ἰωνική , ὅτι Θαλῆς Ἴων ὤν , Μιλήσιος γάρ , καθηγήσατο Ἀναξιμάνδρου ·
ἡ δὲ Ἰταλικὴ ἀπὸ Πυθαγόρου , ὅτι τὰ πλεῖστα κατὰ τὴν Ἰταλίαν ἐφιλοσόφησεν 0 .
καταλήγει δὲ ἡ μὲν εἰς Κλειτόμαχον καὶ Χρύσιππον καὶ Θεόφραστον  ἡ Ἰωνική  ·
ἡ δὲ Ἰταλικὴ εἰς Ἐπίκουρον 0 .
θαλοῦ μὲν γὰρ Ἀναξίμανδρος , οὗ Ἀναξιμένης , οὗ Ἀναξαγόρας , οὗ Ἀρχέλαος , οὗ Σωκράτης ὁ τὴν ἠθικὴν εἰσαγαγών 0 1 2 ·
οὗ οἵ τε ἄλλοι Σωκρατικοὶ καὶ Πλάτων ὁ τὴν ἀρχαίαν Ἀκαδημείαν συστησάμενος 0 ·
οὗ Σπεύσιππος καὶ Ξενοκράτης , οὗ Πολέμων , οὗ Κράντωρ καὶ Κράτης , οὗ Ἀρκεσίλαος ὁ τὴν μέσην Ἀκαδημείαν εἰσηγησάμενος 0 1 2 ·
οὗ Λακύδης ὁ τὴν νέαν Ἀκαδημείαν φιλοσοφήσας 0 ·
οὗ Καρνεάδης , οὗ Κλειτόμαχος 0 .
καὶ ὧδε μὲν εἰς Κλειτόμαχον 0 .
Εἰς δὲ Χρύσιππον οὕτω καταλήγει ·
σωκράτους Ἀντισθένης , οὗ Διογένης ὁ κύων , οὗ Κράτης ὁ Θηβαῖος , οὗ Ζήνων ὁ Κιτιεύς , οὗ Κλεάνθης , οὗ Χρύσιππος 0 1 2 .
εἰς δὲ Θεόφραστον οὕτως 0 ·
πλάτωνος Ἀριστοτέλης , οὗ Θεόφραστος 0 .
καὶ ἡ μὲν Ἰωνικὴ τοῦτον καταλήγει τὸν τρόπον .